Public procurement notice: Contract Notice
Published: 2023-02-28
Buyer: ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ
Country: GR
Contract type: Services
Procedure: Open procedure
CPV classification: 72224000: Project management consultancy services | 90713000
Estimated value: 295967.74 EUR
Submission deadline: 2023-03-27
Award criteria: The most economic tender

Technical requirements: Παροχή συμβουλευτικών υπηρεσιών για την υλοποίηση των Πακέτων Εργασίας (Work Packages) 3, 4 και 5 στο πλαίσιο του έργου «Computing Power Goes Green» με ακρωνύμιο «GO_GREEN» Τμήματα 1, 2 και 3
Η παρούσα σύμβαση αφορά σε παροχή υπηρεσιών συμβούλου για την υλοποίηση του έργου «Computing Power Goes Green – Go Green» με ακρωνύμιο «GO_GREEN» η οποία έχει ενταχθεί στο Επιχειρησιακό Πρόγραμμα «(INTERREG V-B) BALKAN – MEDITERRANEAN 2014-2020». Η παροχή των υπηρεσιών περιλαμβάνει Υπηρεσίες παροχής συμβουλών για περιβαλλοντικά ζητήματα (CPV: 90713000-8) και Υπηρεσίες παροχής συμβουλών σε θέματα διαχείρισης έργων πάνω στον ψηφιακό τομέα (CPV: 72224000-1). Συγκεκριμένα, περιλαμβάνει τις Ενότητες Εργασίας (Work Packages) 3, 4 και 5, οι οποίες αποτελούν τα τρία (3) τμήματα:
Πακέτο Εργασίας 3 - Παρατηρητήριο για την αξιολόγηση της ενεργειακής απόδοσης της ψηφιακής επεξεργασίας και των ψηφιακών υποδομών σε διάφορους τομείς οικονομικής δραστηριότητας
ΤΜΗΜΑ 1: ΠΑΚΕΤΟ ΕΡΓΑΣΙΑΣ 3 - Παρατηρητήριο για την αξιολόγηση της ενεργειακής απόδοσης της ψηφιακής επεξεργασίας και των ψηφιακών υποδομών σε διάφορους τομείς οικονομικής δραστηριότητας
Στόχος του Πακέτου Εργασίας 3 (ΠΕ3) είναι η δημιουργία Παρατηρητηρίου των δράσεων του πράσινου ψηφιακού μετασχηματισμού για το έργο GO_GREEN.  Ο Ανάδοχος θα πρέπει να αναπτύξει ένα μεθοδολογικό πλαίσιο, βασισμένο σε  πολυεπίπεδο και πολυκριτηριακό μοντέλο παρακολούθησης και αξιολόγησης της έντασης του ψηφιακού μετασχηματισμού σε διάφορους κλάδους της οικονομίας, υπό το πρίσμα της πράσινης μετάβασης. Επίσης, θα πρέπει να αποτυπώσει, διαγνώσει, κατατάξει στη μεθοδολογία που θα αναπτύξει τους τομείς οικονομικής δραστηριότητας βάσει των συνεπειών ή του μεταβαλλόμενου βαθμού σπουδαιότητας που έχει για αυτούς ο ψηφιακός μετασχηματισμός.
Το πολυκριτηριακό μοντέλο θα στοχεύει στην καταγραφή, αξιολόγηση και ανάλυση της χρήσης διαφόρων κατηγοριών ψηφιακών υπηρεσιών, τεχνολογικών λύσεων και υποδομών στο πλαίσιο της ψηφιακής τους μετάβασης, υπό το πρίσμα της συνέργειάς τους με τους στόχους της πράσινης μετάβασης. Πιο συγκεκριμένα μέσω της αποτύπωσης των κατηγοριών δράσεων ψηφιακού μετασχηματισμού των διαφόρων τομέων της οικονομικής δραστηριότητας, της αποτύπωσης του περιβαλλοντολογικού τους αποτυπώματος και της συνδυαστικής τους αξιολόγησης και ανάλυσης με χρήση επιλεγμένων κριτηρίων και δεικτών, ο Ανάδοχος θα προτείνει το κοινό πλαίσιο παρακολούθησης, το οποίο θα αποτελεί το Βαρόμετρο δίδυμης (green-digital) ανάπτυξης .
Χαρτογράφηση των ενεργειών ψηφιακού μετασχηματισμού των διαφόρων τομέων οικονομικής δραστηριότητας και αποτύπωση της περιβαλλοντικής τους ταυτότητας  στο συγκεκριμένο χωρικό και χρονικό πλαίσιο εκτέλεσης του Προγράμματος στο οποίο εντάσσεται το παρόν έργο.
Η μελέτη έχει ως στόχο την αποτύπωση της ωριμότητας και έντασης ψηφιακού μετασχηματισμού επιλεγμένων τομέων/κλάδων της οικονομίας στην περιοχή-στόχο, κάνοντας χρήση της μεθοδολογίας επιστημονικής διερεύνησης μελλοντικών προοπτικών, οι οποίες θα συντελέσουν και θα επηρεάσουν στη δημιουργία των κατάλληλων συνθηκών για την πράσινη μετάβασή τους και την παράλληλη διατήρηση της οικονομικής ανάπτυξης.
Ο Ανάδοχος θα πρέπει να αποτυπώσει, διαγνώσει, κατατάξει  στη μεθοδολογία τους εξεταζόμενους τομείς οικονομικής δραστηριότητας βάσει των συνεπειών ή του μεταβαλλόμενου βαθμού σπουδαιότητας και αντίκτυπου που έχει για αυτούς ο ψηφιακός μετασχηματισμός, της ικανότητας να επωφελούνται από την ψηφιοποίηση και να αντιμετωπίζουν τις προκλήσεις που συνεπάγονται.
Για την ανάπτυξη της μελέτης ο Ανάδοχος καλείται να ακολουθήσει την κατάλληλη μεθοδολογία και να την τεκμηριώσει επαρκώς στην προσφορά του.
o	Βασικούς Δείκτες παρακολούθησης που αξιολογούν τον ψηφιακό μετασχηματισμό με σημαντικό περιβαλλοντικό αποτύπωμα στους επιλεγμένους κλάδους
o	Συλλογή, καταγραφή και ανάλυση Μεταβλητών, Τάσεων, Αβεβαιοτήτων  που μπορεί να επηρεάσουν τα  οικοσυστήματα στο μέλλον.
o	Αποτύπωση και ανάλυση των τάσεων και αβεβαιοτήτων που μπορεί να επηρεάσουν τα οικοσυστήματα στο μέλλον.
Πράξης : «Computing Power Goes Green – Go Green» με ακρωνύμιο «GO_GREEN» η οποία έχει ενταχθεί στο Επιχειρησιακό Πρόγραμμα «(INTERREG V-B) BALKAN – MEDITERRANEAN 2014-2020» με βάση την Απόφαση Ένταξης με αρ. πρωτ. 12880 και έχει λάβει κωδικό Mis : 5129748  .
Το Πακέτο Εργασίας 4 (ΠΕ4) εστιάζει στο πλαίσιο της πράσινης αξιολόγησης δράσεων και υποδομών ψηφιακού μετασχηματισμού. Βασικός στόχος του Ανάδοχου είναι η δημιουργία ενός αναλυτικού πλαισίου πράσινης αξιολόγησης δράσεων, επενδύσεων και υποδομών ψηφιακού μετασχηματισμού των βασικών τομέων οικονομικής δραστηριότητας όπως αυτοί θα προκύψουν από την ανάλυση των αποτελεσμάτων του πολυδιάστατου μοντέλου που θα έχει ήδη αναπτυχθεί στο προηγούμενο Πακέτο Εργασίας (ΠΕ3).

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλόλητα άσκησης επαγγελματικής δραστηριότητας πρέπει να καλύπτεται από όλα τα μέλη της ένωσης.. Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του  , εκτός αν αυτό φέρει συγκεκριμένο χρόνο ισχύος. Ειδικότερα για τους ημεδαπούς οικονομικούς φορείς προσκομίζονται: i) για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ ,προσκομίζει σχετικό πιστοποιητικό ισχύουσας εκπροσώπησης , το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του. ii) Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του. Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους. Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα. Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση  του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Award value: 295967.74